25. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 525 της 21/23 Ιουν. 1965 (ΦΕΚ Α΄ 116) Περί εγγραφής μαθητών Ιδιωτικών σχολείων εις την Α΄ τάξιν των Γυμνασίων κλπ. Έχοντες υπ’ όψει τας διατάξεις του άρθρ. 12 του Ν.Δ. 4379/1964 «περί οργανώσεως και διοικήσεως της Γενικής (Στοιχειώδους και Μέσης) Εκπαιδεύσεως», ως και την υπ’ αριθ. 29261/3.3.1964 απόφασιν του Προέδρου της Κυβερνήσεως και Υπουργού της Εθνικής Παιδείας και Θρησκευμάτων (ΦΕΚ 83/1964 τ. Β΄) και γνώμην του Συμβουλίου Επικρατείας περιλαμβανομένην εις την υπ’ αριθ. 616/9. 6.1956 πράξιν αυτού, προτάσει του Ημετέρου επί της Εθνικής Παιδείας και Θρησκευμάτων Υφυπουργού, απεφασίσαμεν και διατάσσομεν: Άρθρον μόνον.-1.Οι κάτοχοι απολυτηρίου ή πιστοποιητικού ή αποδεικτικού απολύσεως της ΣΤ΄ τάξεως Ιδιωτικού δημοτικού σχολείου, εγγράφονται εις την πρώτην τάξιν των δημοσίων ή Ιδιωτικών ή ανεγνωρισμένων ως ισοτίμων ημερησίων ή νυκτερινών γυμνασίων άνευ εισιτηρίου εξετάσεως. 2.Μαθηταί πασών των τάξεων του Ιδιωτικού δημοτικού σχολείου εγγράφονται ή μετεγγράφονται εις αντίστοιχον τάξιν δημοσίων δημοτικών σχολείων ή ανεγνωρισμένων ως ισοτίμων άνευ κατατακτηρίου εξετάσεως. 32.Ζ.α.21-25 Ιδιωτικά Εκπαιδευτήρια Φροντιστήρια 